Onderwyser sterf tydens Parkrun-wedloop | Maroela Media
Nico Bekker, 'n 55-jarige onderwyser van Vereeniging Gimnasium, het Saterdagoggend tydens die Riviera on Vaal Parkrun in Vereeniging inmekaargesak en gesterf.
Volgens Ross Campbell, woordvoerder van ER24, is paramedici Saterdag omstreeks 08:54 na die toneel ontbied. "By die aankoms op die toneel het omstanders reeds met kardiopulmonêre resussitasie (CPR) begin. Paramedici het oorgeneem en Bekker 'n uur lank probeer bybring," sê Campbell.
Ondanks paramedici se poging om dié onderwyser se lewe te red, is hy op die toneel dood verklaar.
Bruce Fordyce, woordvoerder van die Parkrun, het die voorval bevestig.
Bekker is al sedert 2012 'n onderwyser by Vereeniging Gimnasium. Die skool het Sondag hul innige simpatie met Bekker se afsterwe in 'n Facebook-plasing betuig.
Dood het 'n oorsaak. Dood het nooit 'n rede nodig om toe te slaan nie. Dit kom nooit op 'n goeie tyd nie.
RIV Nico Bekker. Nog n lieflike mens wat iets positiefs vir die samelewing beteken het, verlore. Sterkte vir sy geliefdes in hierdie tragiese tyd. Mag jul ten minste weet dat hy n vol lewe gehad het en sy beste gegee het.